شه‌فه‌ق نيوز/ پۆليس ئه‌ڵمانى ناسنامه‌ى ژنيگ ئاشكرا كرد ك بويه‌سه‌ هووكار شيوايشيويگ گه‌وراى ئه‌منى له‌ ته‌ياره‌خانه‌ى ناوده‌وڵه‌تى ميونخ.
له‌ى باوه‌ته‌و، قسه‌كه‌ر وه‌ناو ده‌سڵاته‌يل ناوچه‌يى باس له‌وه‌ كردن ك ويستگه‌ى شماره‌ 2 له‌ ته‌ياره‌خانه‌گه‌ داخرياگه‌ دوياى ئه‌وه‌گ پۆليس زانيارى له‌بان هاتن ژنيگ نه‌ناسرياێ ئه‌را ناوچه‌ى ئارام وه‌رگرتگه‌و كه‌فته‌سه‌ گه‌ردين له‌شونى ئه‌را ماوه‌ى په‌نج سه‌عات و نزيكه‌ى 200 گه‌شت وه‌و بوونه‌يشه‌و هه‌ڵوه‌شرياسه‌و.
جى باسه‌، دوياخريش حاڵه‌ت ئنزار له‌بان ته‌ياره‌خانه‌گه‌ لاورياگه‌و نزيكه‌ى 60 كه‌سيش گيريانه‌ له‌وه‌ر په‌يجووريكردن و دوياى ئه‌وه‌يش ده‌زگايه‌يل ئه‌منى تويه‌نستنه‌ ئه‌و ژنه‌ بناسن و خه‌ڵك كاملا بويه‌و ره‌سيه‌سه‌ كوورا.
